ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
ইন্ডিয়ান ইন্সটিটিউট অব অ্যাস্ট্রোফিজিক্স ৫০ তম বর্ষে প্রতিষ্ঠা দিবস পালন করেছে
নয়া দিল্লী, ১২ অগস্ট, ২০২০
ইন্ডিয়ান ইন্সটিটিউট অব অ্যাস্ট্রোফিনিক্স -এর ৫০তম বর্ষে প্রতিষ্ঠা দিবস পালিত হয়েছে। অনুষ্ঠানে বক্তারা এর প্রতিষ্ঠাতা ডঃ বৈনুবাপ্পুর উৎসাহ ও জীবনীশক্তি মনে রেখে পাঁচ দশকের জ্ঞান ও অভিজ্ঞতার সঙ্গে তরুণ ভাবনার মিশ্রণের প্রয়োজনীয়তার উপর জোর দিয়েছেন।
ডঃ বৈনুবাপ্পুর মহৎ দর্শনের ভিত্তিতে সূচনা হওয়া এই বিজ্ঞান প্রতিষ্ঠানের যাত্রাপথে ৫০ বছর একটি বিশেষ ঘটনা।বিজ্ঞান পুনর্গঠন ও আত্মনির্ভর ভারতের এই পর্বে এমনই এক প্রাথমিক জীবনী শক্তি ও উৎসাহের সঙ্গে যুক্ত হয়েছে পাঁচ দশকের জ্ঞান ও অভিজ্ঞতা। অনুষ্ঠানের উদ্বোধন করে বিজ্ঞান ও প্রযুক্তি দফতরের সচিব অধ্যাপক আশুতোষ শর্মা বলেন এই জীবনী শক্তির সঙ্গে তরুণদের নতুন ভাবনাকে যুক্ত করে এগিয়ে যেতে হবে।
তিনি বলেন,"আইআইএ গুণমানসম্পন্ন মানবসম্পদ, পরিকাঠামো,প্রস্তুতিতে এবং পর্যবেক্ষণক্ষম জ্যোতির্বিজ্ঞানে অত্যন্ত ভাল কাজ করেছে এবং এভাবেই সঠিক সম্পদ ও দর্শনের সাহায্যে নতুন উচ্চতায় ওঠার প্রক্রিয়া চালিয়ে যাবে"।
আই আই এ ভারত সরকারের বিজ্ঞান ও প্রযুক্তি দফতরের একটি স্বশাসিত সংস্থা।অনলাইন কর্মসূচির মাধ্যমে ১০ অগস্ট প্রতিষ্ঠা দিবস পালন করল।প্রতিষ্ঠা দিবসের ভাষণ দিলেন ভারত সরকারের মুখ্য বিজ্ঞান উপদেষ্টা অধ্যাপক কে বিজয়রাঘবন।
আধুনিক আই আই এ-র প্রতিষ্ঠাতা ডঃ মানালি কাল্লবৈনুবাপ্পুর জন্মদিনটি প্রতিষ্ঠাতা দিবস হিসেবে পালন করা হয়।এবছরে প্রতিষ্ঠা দিবসে আই আই এ ৫০ বছরে প্রবেশ করল।
আই আই এ-র গভর্নিং কাউন্সিলের চেয়ারম্যান অধ্যাপক অবিনাশ সি পান্ডে ছাত্রদের ই-পত্রিকা 'দূত'-এর প্রকাশ করেন।তিনি বলেন," এই উদ্যোগের মাধ্যমে ছাত্রদের সৃজনশীলতার সঙ্গে ব্যস্ত থাকার সুযোগ দেওয়া হয়।সরলভাবে সাধারণ মানুষের কাছে বিজ্ঞানের অভিনব ভাবনা তুলে ধরতে সৃজনশীলতা প্রকাশের এটি মাধ্যম।
অধিকর্তা অধ্যাপক অন্নপূর্ণি সুব্রাম্মনিয়াম প্রাক্তন অধিকর্তাদের পাঠানো বার্তার মাধ্যমে আই আই এ-র প্রতিষ্ঠা ও এগিয়ে চলার কাহিনি তুলে ধরেন শ্রোতাদের কাছে।
(CG/AP
প্রধানমন্ত্রীরদপ্তর
অমিতাভ বচ্চনের ৮০তম জন্মদিনে প্রধানমন্ত্রীর শুভেচ্ছা
নয়াদিল্লি, ১১ অক্টোবর ২০২২
অমিতাভ বচ্চনের ৮০তম জন্মদিন উপলক্ষে প্রধানমন্ত্রী শ্রী নরেন্দ্র মোদী তাঁকে শুভেচ্ছা জানিয়েছেন। শ্রী মোদী বলেছেন, অমিতাভ বচ্চন ভারতের অন্যতম জনপ্রিয় চলচ্চিত্র ব্যক্তিত্ব যিনি প্রজন্মের পর প্রজন্ম ধরে দর্শক সাধারণকে আনন্দ দিয়েছেন এবং মোহিত করে রেখেছেন।
প্রধানমন্ত্রী এক ট্যুইট বার্তায় বলেছেন –
“শুভ ৮০তম জন্মদিন অমিতাভ বচ্চনজি। তিনি ভারতের অন্যতম চলচ্চিত্র ব্যক্তিত্ব যিনি প্রজন্মের পর প্রজন্ম ধরে দর্শক সাধারণকে আনন্দ দিয়েছেন এবং মোহিত করে রেখেছেন। তাঁর দীর্ঘ ও সুস্থ জীবন কামনা করি।”
PG/AB/DM
(
যোগাযোগওতথ্যপ্রযুক্তিমন্ত্রক
জাতীয় ডাক সপ্তাহ ও আজাদি কা অমৃত মহোৎসব উদযাপনের অঙ্গ হিসেবে ভারতীয় ডাক –এর পশ্চিমবঙ্গ সার্কেল ফিলাটেলি দিবস উদযাপন করেছে
কলকাতা, ১৩ই অক্টোবর, ২০২১
বিগত ৭৫ বছর ধরে স্বাধীন ভারতের বিভিন্ন তথ্য মানুষের সামনে তুলে ধরতে আজাদি কা অমৃত মহোৎসব উদযাপন করা হচ্ছে। বহুস্তরীয় এই অনুষ্ঠান উদযাপনে ডাক বিভাগ নানা কর্মসূচি হাতে নিয়েছে। এগুলির মধ্যে উল্লেখযোগ্য : ভারতীয় সংস্কৃতি, ইতিহাস ও বিভিন্ন সংস্থার বিষয়ে ডাক টিকিট প্রকাশ, দেশের স্বাধীনতা আন্দোলনে অংশ নেওয়া সেই সব স্বাধীনতা সংগ্রামীদের নিয়ে স্মারক ডাক টিকিট প্রকাশ যাদের কথা আজ অনেকেরই অজানা , ১৫০টি ভৌগলিক সূচক সম্বলিত ভারতে উৎপাদিত পণ্যের উপর ডাক টিকিট প্রকাশ ইত্যাদি।
২০২১ এর ফিলাটেলি দিবস বা ডাক টিকিট সংগ্রহ দিবস এবং জাতীয় ডাক সপ্তাহ উদযাপনের অঙ্গ হিসাবে দেশের ২২টি পোস্টাল সার্কেলে আজ ১০৩ জন বিস্মৃত স্বাধীনতা সংগ্রামীদের নিয়ে ডাক টিকিট প্রকাশ করা হয়েছে। এই কর্মসূচিটিতে যাতে সকলে অংশ নেন, তার জন্য সংশ্লিষ্ট স্বাধীনতা সংগ্রামীদের জন্মস্থান এলাকায় এই ডাক টিকিট প্রকাশ করা হয়েছে।
পশ্চিমবঙ্গ পোস্টাল সার্কেলের উদ্যোগে স্বাধীনতা সংগ্রামে অংশ নেওয়া অথচ আজ মনে না থাকা স্বাধীনতা সংগ্রামীদের নিয়ে বেশ কয়েকটি স্পেশাল কভার প্রকাশিত হয়েছে। এছাড়াও ২০২০র প্যারালিম্পিক্স প্রতিযোগিতায় ভারতীয় ক্রীড়াবিদদের সাফল্য নিয়েও আরেকটি স্পেশাল কভার প্রকাশিত হয়েছে। পশ্চিমবঙ্গ সার্কেলের চিফ পোস্ট মাস্টার জেনারেল শ্রীমতী জে. চারুকেশী কলকাতার যোগাযোগ ভবনের আলাপন প্রেক্ষাগৃহে আয়োজিত এক অনুষ্ঠানে দুই স্বাধীনতা সংগ্রামী শ্রী সন্তোষ কুমার মিত্র ও শ্রী ননীগোপাল মুখোপাধ্যায়কে নিয়ে স্মারক ডাক টিকিট প্রকাশ করেছেন। সন্তোষ কুমার মিত্রের সম্পর্কিত নাতি এবং ননীগোপাল মুখোপাধ্যায়ের নাতির হাতে এই স্মারক ডাক টিকিট তুলে দেওয়া হয়। এছাড়াও অনুষ্ঠানে টোকিও প্যারালিম্পিক্স প্রতিযোগিতার উপরেও আরেকটি স্মারক ডাক টিকিট প্রকাশ করা হয়েছে।
দক্ষিণবঙ্গ অঞ্চলের পোস্ট মাস্টার জেনারেল শ্রীমতী শশী শালিনী কুজুর, ক্ষুদিরাম বসু এবং সুশীল কুমার ধারাকে নিয়ে মেদিনীপুরে স্মারক ডাক টিকিট প্রকাশ করেছেন। উত্তরবঙ্গ ও সিকিম অঞ্চলের পোস্ট মাস্টার জেনারেল শ্রী যোশেফ লালরিংসাইলোভা গ্যাংটকে শ্রী ত্রিলোচন পোখরেলকে নিয়ে এবং কৃষ্ণনগরে কলকাতা অঞ্চলের পোস্ট মাস্টার জেনারেল শ্রী নীরজ কুমার, শ্রীমতী বীণা দাসকে নিয়ে আর একটি স্মারক ডাক টিকিট প্রকাশ করেছেন।
CG/CB/SFS
(Visitor Counter : 10
স্বাস্থ্যওপরিবারকল্যাণমন্ত্রক
কেরালার কোজিকোড় জেলায় নিপা ভাইরাসে আক্রান্তের একটি ঘটনার খবর মিলেছে
জনস্বাস্থ্য ক্ষেত্রে প্রয়োজনীয় ব্যবস্থা গ্রহণে রাজ্যকে সাহায্যের জন্য কেরালায় কেন্দ্রীয় দল পাঠানো হয়েছে
নতুন দিল্লি, ৫ সেপ্টেম্বর, ২০২১
কেরালার কোজিকোড় জেলায় নিপা ভাইরাসে আক্রান্তের একটি ঘটনা চিহ্নিত হয়েছে।
১২ বছর বয়সী একটি ছেলে এই ভাইরাসে আক্রান্ত হয়েছে বলে সন্দেহ করা হয়। উল্লেখ করা যেতে পারে, কেরালার কোডিকোড় জেলার এই ছেলেটি গত ৩ তারিখ এনসেফেলাইটিস এবং মায়োকারডিটিস সংক্রমণ নিয়ে হাসপাতালে ভর্তি হয়।
বাদুরের লালা থেকে এই ভাইরাস ছড়িয়েছে বলে মনে করা হচ্ছে। চিকিৎসাধীন এই ছেলেটির আজ সকালে মৃত্যু হয়েছে।
এই প্রেক্ষিতে কেন্দ্রীয় সরকার রাজ্যে এনসিডিসি-র একটি দল পাঠিয়েছে। এই দলটি রাজ্যকে যাবতীয় টেকনিক্যাল পরামর্শ দেবে। কেন্দ্রের পক্ষ থেকে কেরালাকে জনস্বাস্থ্য ক্ষেত্রে অবিলম্বে নিম্ন লিখিত ব্যবস্থা গ্রহণের পরামর্শ দেওয়া হয়েছে :
• একই ধরণের ভৌগলিক এলাকা, বিশেষ করে মাল্লাপুরমের বিভিন্ন গ্রামে, এলাকায় এবং পরিবারগুলিতে সক্রিয় ভাবে আক্রান্তদের খুঁজে বের করা।
• আক্রান্তদের সংস্পর্শে গত ১২ ঘন্টায় যারা এসেছেন, তাদের সন্ধান করা।
• আক্রান্তদের কঠোর কোয়ারেন্টাইনে রাখা এবং সন্দেহজনক ব্যক্তিদের সম্পূর্ণ পৃথক করা।
• নমুনা সংগ্রহ করে তা দ্রুত পরীক্ষাগারে পাঠানো।
উল্লেখ করা যেতে পারে, ২০১৮ সালেও কেরালার কোজিকোড় ও মাল্লাপুরমে নিপা ভাইরাস ছড়িয়ে পড়ার ঘটনা ঘটেছিল।
CG/BD/AS/
(Visitor Counter : 208
প্রধানমন্ত্রীরদপ্তর
শহীদ ভগৎ সিং – এর জন্মজয়ন্তীতে প্রধানমন্ত্রীর শ্রদ্ধার্ঘ্য
নয়াদিল্লি, ২৮ সেপ্টেম্বর, ২০২০
প্রধানমন্ত্রী শ্রী নরেন্দ্র মোদী শহীদ ভগৎ সিং-কে তাঁর জন্ম জয়ন্তীতে শ্রদ্ধা নিবেদন করেছেন।
প্রধানমন্ত্রী বলেছেন, “মা ভারতীর বীর পুত্র অমর শহীদ ভগৎ সিং – এর জন্মদিবসে তাঁকে প্রণাম জানাই। তাঁর বীরত্ব ও পরাক্রম দেশবাসীকে যুগ যুগ ধরে অনুপ্রাণিত করবে’।
CG/CB/SB
(
স্বাস্থ্যওপরিবারকল্যাণমন্ত্রক
ভারতে সুস্থতার হার আরও বৃদ্ধি পেয়ে প্রায় ৭৫% পৌঁছে গেছে
কোভিড -19 আক্রান্ত একটিভ রোগীর থেকে সুস্থ হওয়া রোগীর সংখ্যা প্রায় ১৬ লক্ষ ছাড়িয়েছে
ভারতে মৃত্যুহার ফের হ্রাস পেয়েছে।বিশ্বের কম মৃত্যুহারের দেশগুলির মধ্যে একটি হলো ভারত
নতুন দিল্লী, ২৩শে অগাস্ট, ২০২০
কোভিড-19 আক্রান্ত রোগীর সুস্থ হয়ে ওঠার হার ক্রমাগত বৃদ্ধি পাওয়ায়,ভারতে সুস্থতার হার বেড়ে হয়েছে প্রায় ৭৫% ।
গত ২৪ ঘণ্টায় আরও ৫৭,৯৮৯ জন কোভিড-19 আক্রান্ত রোগী সুস্থ হয়ে ওঠায় দেশে আজ পর্যন্ত মোট সুস্থ হয়ে উঠলেন ২২,৮০,৫৬৬ জন।
ভারতে মোট সুস্থ হয়ে ওঠা রোগীর সংখ্যা ,একটিভ রোগীর সংখ্যার থেকে প্রায় ১৬ লক্ষ বেশি।
পরিসংখ্যান অনুযায়ী, গত ১লা থেকে ৭ই জুলাই ২০২০তে প্রতিদিন গড়ে সুস্থ হয়ে ওঠার হার ছিলো ১৫,০১৮। এই সুস্থতার হার ক্রমাগত বৃদ্ধি পেয়ে ১৯ থেকে ২৩ শে অগাস্ট ২০২০তে ৬০,৫৫৭তে পৌঁছে গেছে।
দেশে ক্রমাগত সুস্থতার হার বৃদ্ধি পাওয়ায় এটা নিশ্চিত হয়েছে যে একটিভ রোগীর সংখ্যা হ্রাস পাচ্ছে। দেশে মোট পজিটিভ রোগীর মধ্যে বর্তমানে মোট একটিভ রোগী মাত্র ২৩.২৪ %। একই সঙ্গে দেশে মৃত্যুহারও পর্যায়ক্রমে নিম্নমুখী হচ্ছে। বর্তমানে ভারতে মৃত্যুহার হ্রাস পেয়ে হয়েছে ১.৮৬ %। যা আন্তর্জাতিক স্তরে নিম্ন মৃত্যুহারের একটি উদাহরণ। এটি সম্ভব হয়েছে কেন্দ্রীয় সরকারের কার্যকরী ভূমিকার ফলে। অধিক পরিমান নমুনা পরীক্ষা, বিস্তৃত চিহ্নিতকরণ এবং অসুস্থদের সঠিক চিকিৎসা নীতির ফলেই এই হার হ্রাস পেয়েছে।
ভারতে কোভিড-19 আক্রান্ত রোগীদের সুস্থ হয়ে ওঠার হার বৃদ্ধি এবং মৃত্যুহার হ্রাস পাওয়ায়,দেখা যাচ্ছে ভারতের উচ্চ মানের এবং সক্রিয় পরিকল্পনা এক্ষেত্রে সফল হয়েছে।
দেশের কোভিড-19 সম্পর্কিত নির্দেশাবলী, পরামর্শ বা কৌশলগত বিষয়ে সঠিক এবং সর্বশেষ তথ্য পেতে নিয়মিত https://www.mohfw.gov.in/ বা @MoHFW_INDIA দেখার অনুরোধ করা হচ্ছে।
কোভিড-19 এর টেকনিকাল বিষয়ে জানতে মেল করা যেতে পারে technicalquery.covid19[at]gov[dot]in এ এবং অন্যান্য বিষয়ে জানতে মেল করা যাবে ncov2019[at]gov[dot]in এবং @covidindiaSeva
কোভিড-19 সংক্রান্ত যে কোনো প্রশ্ন থাকলে স্বাস্থ্য ও পরিবার কল্যাণ মন্ত্রকের হেল্পলাইন নম্বর:+91-11-23978046 বা টোল ফ্রি নম্বর 1075 এ ফোন করা যাবে। রাজ্য এবং কেন্দ্র শাসিত অঞ্চলগুলির হেল্পলাইন নম্বরের তালিকা পেতে ক্লিক করতে হবে https://www.mohfw.gov.in/pdf/coronvavirushelplinenumber.pdf
(CG/PPM
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লি, ১৮ নভেম্বর, ২০২১
দেশব্যাপী টিকাকরণ অভিযানের আওতায় এখনও পর্যন্ত ১১৪ কোটি ৪৬ লক্ষ টিকার ডোজ দেওয়া হয়েছে
দেশে গত ২৪ ঘণ্টায় নতুন করে আক্রান্তের সংখ্যা ১১ হাজার ৯১৯
জাতীয় স্তরে সুস্থতার হার বর্তমানে ৯৮.২৮ শতাংশ, যা ২০২০’র মার্চ থেকে সর্বাধিক
দেশে গত ২৪ ঘণ্টায় করোনামুক্ত হয়েছেন ১১ হাজার ২৪২ জন; এর ফলে, মোট সুস্থতার সংখ্যা দাঁড়িয়েছে ৩ কোটি ৩৮ লক্ষ ৮৫ হাজার ১৩২
দেশে মোট আক্রান্তের মধ্যে সুস্পষ্টভাবে করোনায় আক্রান্তের হার ১ শতাংশের নীচে নেমে বর্তমানে ০.৩৭ শতাংশ, যা ২০২০’র মার্চ থেকে এ যাবৎ সর্বনিম্ন
দেশে সুস্পষ্টভাবে করোনায় আক্রান্তের সংখ্যা ১ লক্ষ ২৮ হাজার ৭৬২
সাপ্তাহিক-ভিত্তিতে আক্রান্তের হার ০.৯৪ শতাংশ, যা ৫৫ দিন ২ শতাংশের নীচে
দৈনিক-ভিত্তিতে আক্রান্তের হার ০.৯৭ শতাংশ, যা গত ৪৫ দিন ২ শতাংশের নীচে
দেশে এখনও পর্যন্ত নমুনা পরীক্ষার সংখ্যা ৬২ কোটি ৮২ লক্ষ
CG/SS/SB
(Visitor Counter : 127
দক্ষতাউন্নয়নওশিল্পোদ্যোগমন্ত্রক
দেশের ৯টি শহরে ১৪টি অথরাইজড ওয়াল্ড স্কিল ইন্ডিয়া ট্রেনিং সেন্টার গড়ে তোলার পরিকল্পনা রয়েছে বলে জানালেন ডঃ মহেন্দ্র নাথ পান্ডে
নয়াদিল্লি, ১৬ অক্টোবর, ২০১৯
দেশের ৯টি শহরে মিডিয়া অ্যান্ড এন্টারটেনমেন্ট ক্ষেত্রে দক্ষতা বৃদ্ধির লক্ষ্যে ১৪টি অথরাইজড ওয়াল্ড স্কিল ইন্ডিয়া ট্রেনিং সেন্টার গড়ে তোলা হবে বলে জানিয়েছেন কেন্দ্রীয় দক্ষতা উন্নয়ন ও শিল্পোদ্যোগ মন্ত্রী ডঃ মহেন্দ্র নাথ পান্ডে। নতুন দিল্লীতে গতকাল এক অনুষ্ঠানে তিনি বলেন, চন্ডীগড়, চেন্নাই, দিল্লী, হায়দ্রাবাদ, ইন্দোর, মুম্বাই, পুনে, শিলং এবং তিরুবনন্তপুরমে এই সেন্টারগুলি গড়ে তোলা হবে। এর লক্ষ্যই হল, এই প্রশিক্ষণ কেন্দ্রগুলির মাধ্যমে বিশ্বমানের শ্রেষ্ঠ প্রশিক্ষণ প্রদান এবং আন্তর্জাতিক মানের উপযোগী করে তোলা। তিনি বলেন, এই কেন্দ্রগুলি মিডিয়া অ্যান্ড এন্টারটেনমেন্ট স্কিলের সহযোগিতায় গড়ে তোলা হবে। সম্প্রতি কাজানে বিশ্ব দক্ষতা প্রতিযোগিতায় ভারতের সাফল্যের কথাও তুলে ধরেন কেন্দ্রীয় মন্ত্রী। তিনি বলেন, গ্রাফিক ডিজাইন, থ্রি-ডি ডিজিটাল গেম আর্ট, প্রিন্ট মিডিয়া সহ বিভিন্ন ক্ষেত্রে বিশ্ব মানের প্রশিক্ষণ দেওয়া হবে এখানে। অনুষ্ঠানে মিডিয়া অ্যান্ড এন্টারটেনমেন্ট স্কিলের চেয়ারম্যান শ্রী সুভাষ ঘাই, এনএসডিসি-র সিইও শ্রী মনীশ কুমার উপস্হিত ছিলেন।
CG/SS/NS
(Visitor Counter : 37
রেলমন্ত্রক
জনসাধারণকে রেল যাত্রা থেকে নিরুৎসাহিত করতে স্বল্প দূরত্বে যাত্রীবাহী ট্রেন গুলিতে ভাড়া বৃদ্ধি করা হয়েছে
নতুন দিল্লি, ২৪ ফেব্রুয়ারি, ২০২১
স্বল্প দূরত্বে যাত্রীবাহী ট্রেন গুলিতে যাতায়াত কারীদের কাছ থেকে বেশি ভাড়া নেওয়া হচ্ছে বলে কয়েকটি সংবাদ মাধ্যমে খবর প্রকাশিত হয়েছে। এর পরিপ্রেক্ষিতে রেলের পক্ষ থেকে জানানো হয়েছে যে, যাত্রীদের জন্য এই বর্ধিত ভাড়া নেওয়া হচ্ছে এই কারণে যাতে অপ্রয়োজনে যাত্রীরা স্বল্প দূরত্বের ট্রেন গুলিতে যাতায়াত না করেন। অর্থাৎ তাঁদের নিরুৎসাহিত করতে। কেননা কোভিড এখনও রয়েছে। কয়েকটি রাজ্যে পরিস্থিতি খারাপ হচ্ছে। অনেক রাজ্য ভিন রাজ্য থেকে আগত যাত্রীদের স্ক্রিনিং এর ব্যবস্থা করা হয়েছে। তাদের রেল ভ্রমণ করতে নিরুৎসাহিত করা হচ্ছে।
উল্লেখ্য যে, কোভিড সংক্রমণ জনিত কারণে ভারতীয় রেল ২০২০ সালের ২২ মার্চ দেশব্যাপী লকডাউনের কারণে ট্রেন চলাচল বন্ধ রাখতে বাধ্য হয়েছিল।
জলশক্তি মন্ত্রক
জল জীবন মিশনের আওতায় ওড়িশাকে ৩,৩২৩ কোটি টাকা বরাদ্দ
বরাদ্দের পরিমাণ চারগুণ বাড়িয়ে ২০২৪-এর মার্চের মধ্যে প্রতিটি বাড়িতে বিশুদ্ধ পানীয় জল পৌঁছে দিতে কেন্দ্র ওড়িশাকে সাহায্য করছে
নতুন দিল্লি, ১১ জুলাই, ২০২১
সাধারণ মানুষের বিশেষ করে মহিলা ও শিশুদের দৈনন্দিন জীবন-যাপনে মানোন্নয়ন ঘটাতে প্রতিটি পরিবারে পাইপ বাহিত বিশুদ্ধ পানীয় জল পৌঁছে দিতে প্রধানমন্ত্রী শ্রী নরেন্দ্র মোদীর স্বপ্ন বাস্তবায়ণের লক্ষ্যে ২০২১-২২-এ কেন্দ্র জল জীবন মিশনের আওতায় ওড়িশার জন্য আর্থিক সহায়তার পরিমাণ বাড়িয়ে ৩,৩২৩ কোটি ৪২ লক্ষ টাকা করেছে, যা ২০২০-২১-এ সাহায্যের পরিমাণ ৮১২ কোটি ১৫ লক্ষ টাকার তুলনায় চারগুণ বেশি। ওড়িশার জন্য জল জীবন মিশনের আওতায় আর্থিক সাহায্যের পরিমাণ চারগুণ বাড়ানোর বিষয়টি অনুমোদন করে কেন্দ্রীয় জলশক্তি মন্ত্রী শ্রী গজেন্দ্র সিং শেখাওয়াত রাজ্যকে ২০২৪ সালের মার্চের মধ্যে প্রতিটি গ্রামীণ পরিবারে পাইপ বাহিত জল সংযোগ পৌঁছে দিতে সবরকম সাহায্যের আশ্বাস দিয়েছেন।
২০১৯-এ জল জীবন মিশন শুরুর হওয়ার সময় দেশে ১৮ কোটি ৯৩ লক্ষ গ্রামীণ পরিবারের মধ্যে কেবল ৩ কোটি ২৩ লক্ষ  পরিবারে পাইপ বাহিত জল সংযোগের সুবিধা ছিল। কোভিড-১৯ মহামারী সত্বেও গত ২২ মাসে জল জীবন মিশনের আওতায় ৪ কোটি ৫০ লক্ষ গ্রামীণ পরিবারে পাইপ বাহিত জল সংযোগ পৌঁছে দেওয়া সম্ভব হয়েছে। গ্রামীণ পরিবারগুলিতে পাইপ বাহিত জল সংযোগের পরিধি ২৩.৫ শতাংশ বৃদ্ধি পাওয়ায় বর্তমানে সারা দেশে ৭ কোটি ৬৯ লক্ষ  পরিবারে এই সুবিধা পৌঁছে গেছে। ইতিমধ্যেই গোয়া, তেলেঙ্গানা, আন্দামান ও নিকোবর দ্বীপপুঞ্জ এবং পণ্ডিচেরিতে ১০০ শতাংশ গ্রামীণ পরিবারে পাইপবাহিত জল সংযোগ সুনিশ্চিত হয়েছে।
২০১৯-এর ১৫ আগস্ট জল জীবন মিশনের সূচনার সময় ওড়িশায় কেবল ৩ লক্ষ ১০ হাজার গ্রামীণ পরিবারে পাইপ বাহিত জল সংযোগের সুবিধা ছিল। তখন থেকে এখনও পর্যন্ত রাজ্যে ২২ লক্ষ ৮৪ হাজার পরিবারে এই সুবিধা পৌঁছে দেওয়া হয়েছে। এর ফলে, ওড়িশায় ৮৫ লক্ষ ৬৬ হাজার গ্রামীণ পরিবারের মধ্যে ২৫ লক্ষ ৯৫ হাজার পরিবারে পাইপ বাহিত জল সংযোগের সুবিধা পৌঁছে গেছে। ২০২১-২২-এ ওড়িশা ২১ লক্ষ ৩১ হাজার পরিবারে পাইপ বাহিত জল সংযোগ পৌঁছে দেওয়ার লক্ষ্য স্থির করেছিল। একই ভাবে ২০২২-২৩-এ ২২ লক্ষ ৫৩ হাজার পরিবারে এবং ২০২৩-২৪-এ ১৮ লক্ষ ৮৭ হাজার পরিবারে পাইপ বাহিত জল সংযোগের সুবিধা পৌঁছে দেওয়ার লক্ষ্য স্থির হয়।
ওড়িশার মুখ্যমন্ত্রী লেখা চিঠিতে জলশক্তি মন্ত্রী শ্রী শেখাওয়াত প্রতিটি গ্রামে পাইপ বাহিত জল সংযোগ পৌঁছে দেওয়ার কাজ দ্রুত শেষ করার ওপর গুরুত্ব দেন, যাতে ২০২৪-এর মার্চ মাসের মধ্যে প্রতিটি গ্রামীণ পরিবারে পাইপ বাহিত জল সংযোগের সুবিধা দেওয়া সম্ভব হয়।
CG/BD/AS
(Visitor Counter : 155
উপ-রাষ্ট্রপতিরসচিবালয়
শিশুদের ভারতীয় ঐতিহ্য, সংস্কৃতি এবং পরম্পরার শিক্ষাদানে উপ-রাষ্ট্রপতির পরামর্শ
নয়াদিল্লি, ১২ জুলাই, ২০১৯
উপ-রাষ্ট্রপতি শ্রী এম ভেঙ্কাইয়া নাইডু শিশুদের ভারতীয় ঐতিহ্য, সংস্কৃতি এবং পরম্পরাগত শিক্ষাদানের ওপর গুরুত্ব আরোপ করেছেন।
পোল্যান্ড এবং ইউক্রেনে আয়োজিত ‘ব্রেভ কিড্স ফেস্টিভ্যাল, ২০১৯’-এ অংশগ্রহণকারী শিশুদের সঙ্গে উপ-রাষ্ট্রপতি মতবিনিময় করছিলেন। শ্রী নাইডু অভিভাবক ও শিক্ষক-শিক্ষিকাদের অনুরোধ করেন, তাঁরা যেন শিশুদের ভারতীয় ঐতিহ্য ও সংস্কৃতির শিক্ষাদানের ওপর গুরুত্ব দেন। ছাত্রছাত্রীরা যেন বিভিন্ন সমাজ সেবামূলক কাজে এনএসএস, এনসিসি এবং স্কাউট্স অ্যান্ড গাইড্স-এর মাধ্যমে যুক্ত থাকে সেই লক্ষ্যে বিদ্যালয়গুলির বিশেষ ভূমিকা নিতে হবে।
শিশুদের মধ্যে পরস্পরের সংস্কৃতিকে শ্রদ্ধা এবং সৌভ্রাতৃত্ববোধ গড়ে তুলতে ‘ব্রেভ কিড্স ইন্টারন্যাশনাল ফেস্টিভ্যাল’-এ তাদের অংশগ্রহণ একটি বড় ভূমিকা নিয়ে থাকে। উপ-রাষ্ট্রপতি আশা করেন, এই ধরনের অনুষ্ঠানে অংশগ্রহণের মাধ্যমে শান্তিপূর্ণ এবং স্থিতিশীল বিশ্ব গড়ে তোলা সম্ভব হবে।
শ্রী নাইডু ছাত্রছাত্রীদের সুস্বাস্থ্যের জন্য বিদ্যালয়গুলিতে খেলাধূলা এবং যোগাভ্যাসের ওপর গুরুত্ব আরোপ করেছেন। ‘ব্রেভ কিড্স ফেস্টিভ্যাল’-এ ছাত্রছাত্রীরা ভাঙরা, ডান্ডিয়ার মতো বিভিন্ন ভারতীয় সংস্কৃতির নিদর্শন তুলে ধরায় উপ-রাষ্ট্রপতি ভারতীয় সংস্কৃতিকে বিশ্ব দরবারে পৌঁছে দেওয়ার জন্য তাদেরকে অভিনন্দন জানান। তিনি অংশগ্রহণকারীদের “ভারতের সাংস্কৃতিক দূত” হিসেবে অভিহিত করেন।
দেরাদুনের নানহি দুনিয়া সংস্থার ছয় খুদে সদস্য - খুশি, সানিয়া, আঁচল, মণীষ, সক্ষম, রাহুল এবং তাদের শিক্ষক আশু শতভিকা গোয়েল ও দলনেতা হরসিৎ আজকের এই অনুষ্ঠানে উপস্থিত ছিলেন।
CG/CB/DM
(Visitor Counter : 88
শ্রমওকর্মসংস্থানমন্ত্রক
কেন্দ্রীয় শ্রম মন্ত্রী শ্রী ভূপেন্দ্র যাদব আন্তর্জাতিক নারী দিবসে মহিলাদের জন্য বিশেষ প্রচার চালানোয় ইপিএফও এবং ইএসআইসি-এর উচ্ছ্বসিত প্রশংসা জানান
নতুন দিল্লি, ০৯ মার্চ, ২০২২
আন্তর্জাতিক নারী দিবসে, আজাদি কা অমৃত মহোৎসবের অঙ্গ হিসেবে কেন্দ্রীয় শ্রম ও কর্মসংস্থান মন্ত্রকের দুটি গুরুত্বপূর্ণ শাখা ইপিএফও এবং ইএসআইসি একাধিক মহিলা বান্ধব পদক্ষেপ গ্রহণ করেছে। মহিলাদের দায়ের করা সমস্ত দাবিদাওয়া নিষ্পত্তি ছাড়াও তাদের সুবিধার্থে ‘নারী ক্ষমতায়ন ডেস্ক’ চালু করা হয়েছে।
ইপিএফও, ইএসআইসি এবং ডিজিএমএস যৌথভাবে গতকাল ‘নারী কর্মশক্তির মূল্য ও ক্ষমতায়ন’ শীর্ষক এক অনুষ্ঠানের আয়োজন করে। অনুষ্ঠানে উপস্থিত ছিলেন কেন্দ্রীয় শ্রম ও কর্মসংস্থান মন্ত্রী শ্রী ভূপেন্দ্র যাদব, প্রতিমন্ত্রী শ্রী রামেশ্বর তেলি, মন্ত্রকের সচিব সহ অন্য আধিকারিকেরা।
অনুষ্ঠানে শ্রী ভূপেন্দ্র যাদব ইপিএফও এবং ইএসআইসি-র এই অনন্য উদ্যোগের জন্য সাধুবাদ জানান। তিনি বলেন, ইপিএফও হলো বিশ্বাসের প্রতীক এবং ইএসআইসি প্রশংসনীয় পরিষেবার কাজ করে চলেছে। মহিলাদের দাবিদাওয়া নিষ্পত্তির জন্য ইপিএফও এবং ইএসআইসি যে উদ্যোগ নিয়েছে তারও ভূয়সী প্রশংসা করেনতিনি। শ্রী যাদব বলেন, কেন্দ্রীয় সরকার মহিলাদের শুধুমাত্র কর্মক্ষেত্রে সমতা ও কাজ পছন্দ করার সমান অধিকারই নিশ্চিত করেনি, একই সঙ্গে সঠিক কাজ বাছাইয়ের স্বাধীনতা এবং স্বাস্থ্য সুরক্ষার বিষয়টিও নিশ্চিত করেছে। অনুষ্ঠানে শ্রম সচিব শ্রী সুনীল ভরতওয়াল কর্মক্ষেত্রে মহিলাদের অংশগ্রহণের অনুপাতের বিষয়টি তুলে ধরেন।
আজাদি কা অমৃত মহোৎসবের অঙ্গ হিসেবে ইপিএফও সারা দেশে ৭৫ লক্ষ মহিলার নাম নথিভুক্তিকরণের জন্য ‘ই-নমিনেশন’ -এর লক্ষ্য নিয়েছে। নারী দিবস উদযাপনে সপ্তাহব্যাপী এই বিশেষ অভিযান চালানো হবে। এদিন কেন্দ্রীয় মন্ত্রী ভার্চুয়াল মাধ্যমে চেন্নাই, বেঙ্গালুরু, কলকাতা, দিল্লি এবং মুম্বাইয়ে ‘নারী ক্ষমতায়ন ডেস্ক’ –এর উদ্বোধন করেছেন।
CG/SS/SKD/
(Visitor Counter : 118
প্রধানমন্ত্রীরদপ্তর
রানী দ্বিতীয় এলিজাবেথের প্রয়াণে প্রধানমন্ত্রীর শোক প্রকাশ
নয়াদিল্লি, ৮ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী রানী দ্বিতীয় এলিজাবেথের প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন;
“মাননীয় রানী দ্বিতীয় এলিজাবেথ আমাদের সময়ের কিংবদন্তী হিসেবে স্মরণীয় হয়ে থাকবেন। তিনি তাঁর দেশ এবং জনগণকে এক অনুপ্রেরণাদায়ক নেতৃত্ব প্রদান করেছেন। জনজীবনে তিনি এক মর্যাদাপূর্ণ ব্যক্তিত্বের পরিচয় দিয়েছেন। তাঁর প্রয়াণে আমি মর্মাহত। রানীর পরিবার-পরিজন এবং বৃটেনের জনগণকে শোকের এই মুহুর্তে সমবেদনা জানাই।”
“২০১৫ এবং ২০১৮ সালে বৃটেন সফরের সময় মাননীয়া দ্বিতীয় এলিজাবেথের সঙ্গে সাক্ষাৎ আমার কাছে স্মরণীয় হয়ে থাকবে। সেই সফরকালে যে আন্তরিকতা ও উষ্ণ অভ্যর্থনা তাঁর কাছে থেকে আমি পেয়েছি তা কখনই ভোলার নয়। একবার সাক্ষাতের সময় তিনি আমাকে তাঁর বিয়েতে মহাত্মা গান্ধীর দেওয়া উপহার হিসেবে পাওয়া রুমালটি দেখিয়েছিলেন। সেই সুন্দর মুহুর্তটি আমার মনের মনিকোঠায় সবসময় উজ্জ্বল হয়ে থাকবে।”
PG/CB/NS
(
বস্ত্রমন্ত্রক
শ্রী পীযূষ গোয়েল সপ্তম জাতীয় হস্তচালিত তাঁত দিবসে তাঁত শিল্পের পুনরুজ্জীবনের আহ্বান জানিয়েছেন,
কলকাতায় উয়েভারস সার্ভিস সেন্টার এবং ন্যাশনাল ইনস্টিটিউট অফ ফ্যাশন টেকনোলজি’র কলকাতা শাখার যৌথ উদ্যোগে জাতীয় হস্তচালিত তাঁত দিবস উদযাপন করা হয়েছে
কলকাতা, ৭ আগস্ট, ২০২১
কেন্দ্রীয় বস্ত্রমন্ত্রী শ্রী পীযূষ গোয়েল তাঁত শিল্প সহ বস্ত্রক্ষেত্রে পুনরুজ্জীবনের আহ্বান জানিয়েছেন। সপ্তম জাতীয় হস্তচালিত তাঁত দিবস উপলক্ষ্যে বস্ত্র মন্ত্রকের উদ্যোগে দিল্লীতে আয়োজিত এক ভার্চুয়াল সভায় একথা জানান তিনি। কেন্দ্রীয় মন্ত্রী বলেন, নতুন চিন্তাভাবনা ও বিশেষজ্ঞদের মতামতকে যুক্ত করে এই ক্ষেত্রে সংস্কার প্রয়োজন। হস্তচালিত তাঁত শিল্পকে আত্মনির্ভর ভারতের অঙ্গ হিসেবে যুক্ত করার ডাক দেন তিনি। শ্রী গোয়েল বলেন, ১৯০৫ সালে কলকাতার টাউন হলে স্বদেশী আন্দোলনের সূচনা হয়েছিল আজকের দিনেই।তাই এ দিনটি জাতীয় হস্তচালিত তাঁত দিবস উদযাপন করা যথেষ্টই তাৎপর্যপূর্ণ। তিনি বলেন,আগামীদিনে ১০ হাজার কোটি টাকার হস্তচালিত তাঁত সামগ্রীর রপ্তানীর লক্ষ্য স্থির করা হয়েছে। উৎপাদন বৃদ্ধির পাশাপাশি এই সামগ্রী যাতে বাজারজাত করা যায় এবং বিক্রি বৃদ্ধি পায় তারজন্য উদ্যোগ নেওয়া প্রয়োজন বলে মন্তব্য করেন তিনি। কেন্দ্রীয় মন্ত্রী আরও জানান, তন্তুবায়দের জীবনযাত্রার মানোন্নয়নে সরকার একাধিক পদক্ষেপ গ্রহণ করেছে। এই ক্ষেত্রের প্রসার লাভের জন্য দেশের প্রত্যেক ব্যক্তিকে অন্তত একটি করে তাঁত সামগ্রী কেনার আহ্বান জানান তিনি। এ প্রসঙ্গে শ্রী গোয়েল হস্তচালিত তাঁত শিল্পকে ভোকাল ফর লোকাল থেকে ভোকাল ফর গ্লোবাল পর্যায়ে উন্নিত করার ডাক দেন। সম্প্রতি টোকিও অলিম্পিকে রৌপ্য পদক জয়ী মিরাবাই চানু যেভাবে হস্তচালিত তাঁত শিল্পকে সমর্থন জানিয়েছেন সেই প্রসঙ্গ তুলে ধরেন তিনি। কোভিড প্রসঙ্গে কেন্দ্রীয় মন্ত্রী বলেন, বিশ্বের মধ্যে ভারত সবচেয়ে দ্রুত টিকাকরণকারী দেশ। খুব শীঘ্রই দেশে ১৮ বছরের ঊর্ধ্বে সকলের টিকাকরণ প্রক্রিয়া সম্পন্ন হয়ে যাবে।
সপ্তম জাতীয় হস্তচালিত তাঁত দিবস উপলক্ষ্যে এদিন বস্ত্র মন্ত্রকের আওতাধীন উয়েভারস সার্ভিস সেন্টার এবং ন্যাশনাল ইন্সটিটিউট অফ ফ্যাশান টেকনোলজি কলকাতা শাখার উদ্যোগে সল্টলেকের এনআইএফটি-তে এক বিশেষ অনুষ্ঠানের আয়োজন করা হয়। এই অনুষ্ঠানে মুখ্য অতিথি হিসেবে উপস্থিত ছিলেন এনআইএফটি কলকাতা শাখার অধিকর্তা শ্রী শোভন কৃষ্ণ সাহু। তিনি এই অনুষ্ঠানের সূচনা করেন। এছাড়াও বিশেষ অতিথি হিসেবে উপস্থিত ছিলেন খাদি ও গ্রামীন শিল্পোদ্যোগ কমিশনের কলকাতা শাখার অধিকর্তা ডঃ ভি শিবকুমার এবং অভিনেত্রী অলকানন্দা রায়। এদিন অনুষ্ঠানে ২০২১এর পদ্মশ্রী পুরস্কার প্রাপ্ত তাঁতশিল্পী শ্রী বীরেন বসাককে বিশেষ সম্মান জানানো হয়। শ্রী বসাক বলেন, দেশে তন্তুবায়দের সম্মানে এই দিনটি উদযাপন করা গর্বের বিষয়। তিনি বলেন, করোনাকালে তন্তুবায়দের ওপর যথেষ্ঠই প্রভাব পড়েছে। এই সমস্যা সমাধানে কেন্দ্রীয় সরকার যথাযথ প্রয়াস নিয়েছে বলেও তিনি উল্লেখ করেন।
CG/SS/NS
সল্টলেকের এনআইএফটি-তে আয়োজিত সপ্তম জাতীয় হস্তচালিত তাঁত দিবসের অনুষ্ঠানের উদ্বোধন করছেন এনআইএফটি কলকাতা শাখার অধিকর্তা শ্রী শোভন কৃষ্ণ সাহু এবং পদ্মশ্রী পুরস্কার প্রাপ্ত তাঁতশিল্পী শ্রী বীরেন বসাক।
তাঁতের শাড়ি ও শিল্পকর্ম প্রদর্শন করছেন পদ্মশ্রী পুরস্কার প্রাপ্ত তাঁতশিল্পী শ্রী বীরেন বসাক।
তাঁতের শাড়ি ও শিল্পকর্ম প্রদর্শন করছেন পদ্মশ্রী পুরস্কার প্রাপ্ত তাঁতশিল্পী শ্রী বীরেন বসাক।
(Visitor Counter : 26
অর্থমন্ত্রক
মূলধন বিনিয়োগ সংক্রান্ত ব্যয়ের পরিমাণ ৩৩ শতাংশ বৃদ্ধি করে ১০ লক্ষ কোটি টাকা করার প্রস্তাব কেন্দ্রীয় বাজেটে
নয়াদিল্লি, ০১ ফেব্রুয়ারি, ২০২৩
সাম্প্রতিক বছরগুলির ধারা অব্যাহত রেখে ২০২৩-২৪ অর্থবর্ষে কেন্দ্রীয় বাজেটে উন্নয়ন ও কর্মসংস্থান সৃষ্টির জন্য মূলধনী বিনিয়োগকে চালিকাশক্তি হিসেবে বিবেচনা করা হয়েছে। তাই এই বাজেটে মূলধন বিনিয়োগ সংক্রান্ত ব্যয়ের পরিমান বাড়ানোর প্রস্তাব করা হয়েছে। সংসদে আজ ২০২৩-২৪ অর্থবর্ষের বাজেট পেশ করার সময় কেন্দ্রীয় অর্থমন্ত্রী শ্রীমতী নির্মলা সীতারমন বলেন, আন্তর্জাতিক স্তরে প্রতিকূল পরিস্থিতির প্রভাব যাতে না পড়ে, সেই অনুযায়ী যথাযথ ব্যবস্থা রেখে বেসরকারী বিনিয়োগ বৃদ্ধি, কর্মসংস্থান বৃদ্ধি এবং উন্নয়নের হার বাড়ানোর বিষয়গুলিকে সব থেকে অগ্রাধিকার দেওয়া হয়েছে। পর পর তিন বছর ধরে মূলধন বিনিয়োগ সংক্রান্ত ব্যয়ের পরিমান বৃদ্ধি করার প্রস্তাব রাখা হয়েছে। এবারের বাজেটে এই ব্যয়ের পরিমান ৩৩ শতাংশ বৃদ্ধি করে ১০ লক্ষ কোটি টাকা করা হয়েছে যা মোট অভ্যন্তরীণ উৎপাদনের ৩.৩ শতাংশ এবং ২০১৯-২০ অর্থবর্ষে বাজেটে ব্যয় সংক্রান্ত প্রস্তাবের তিন গুণ।
যথাযথ মূলধনী ব্যয়
কেন্দ্রীয় অর্থমন্ত্রী বলেছেন, রাজ্যগুলিকে অনুদানের মধ্যে দিয়ে কেন্দ্র প্রত্যক্ষ মূলধন বিনিয়োগ সংক্রান্ত সিদ্ধান্ত কার্যকর করবে। এ বছরের যথাযথ মূলধনী ব্যয়ের পরিমাণ হবে ১৩ লক্ষ ৭০ হাজার কোটি টাকা যা মোট অভ্যন্তরীণ উৎপাদনের ৪.৫ শতাংশ।
রাজ্যগুলির জন্য সুদ বিহীন ঋণ প্রদান ব্যবস্থা অব্যাহত
কেন্দ্রীয় অর্থমন্ত্রী এ বারের বাজেটে পরিকাঠামোগত ক্ষেত্রে বিনিয়োগ বৃদ্ধি ও বিভিন্ন নীতি কার্যকর করতে রাজ্যগুলিকে বিশেষ ছাড়ের সুবিধা অব্যাহত রাখার জন্য ৫০ বছরের সুদ বিহীন ঋণ প্রদান ব্যবস্থার সময়কাল আরও এক বছর বৃদ্ধি করেছে- যার আর্থিক মূল্য ১ লক্ষ ৩০ হাজার কোটি টাকা।
পরিকাঠামোগত আর্থিক সচিবালয়
অর্থমন্ত্রী তাঁর বাজেট ভাষণে বলেছেন মহামারীর ফলে বেসরকারী বিনিয়োগের হার হ্রাস পেলেও বর্তমানে তা আবারও বৃদ্ধি পাচ্ছে। যেসব ক্ষেত্রে বিনিয়োগ শুধুমাত্র সরকারি সম্পদের ওপর নির্ভরশীল ছিল, যেমন রেল, সড়ক, শহরাঞ্চলের পরিকাঠামো এবং বিদ্যুৎ ক্ষেত্র- সেগুলিতে বেসরকারী বিনিয়োগ উৎসাহিত করতে নব গঠিত পরিকাঠামোগত আর্থিক সচিবালয় সংশ্লিষ্ট সব পক্ষকে সহায়তা করবে।
PG/CB/NS
(Visitor Counter : 148
বিজ্ঞানওপ্রযুক্তিমন্ত্রক
আইআইটি কানপুরের বিজ্ঞানীরা ধোয়া যায় এমন আঠালো এবং সেই সম্পর্কিত পণ্য তৈরী করেছেন
নতুন দিল্লি, ২৩ ফেব্রুয়ারি, ২০২১
বিজ্ঞানীরা একটি আঠালো পাপোষ তৈরি করেছেন যা সাধারণ মানুষের সংস্পর্শযুক্ত স্থান থেকে ধূলিকণা টেনে নিয়ে বাড়ি, অফিস, হাসপাতাল এবং পরীক্ষাগারগুলিতে পরিষ্কার, স্বাস্থ্যকর এবং সতেজ পরিবেশ বজায় রাখে এবং ব্যয়বহুল সরঞ্জামগুলির সুচারু কার্যকারিতা নিশ্চিত করে।স্বল্পমূল্যের এই পাপোষটি বারবার ধুয়ে ব্যবহার করা যায়।
মেক ইন ইন্ডিয়া কর্মসূচির আওতায় ভারত সরকারের বিজ্ঞান ও প্রযুক্তি বিভাগের সহযোগিতায় আইআইটি কানপুরের কেমিক্যাল ইঞ্জিনিয়ারিং বিভাগের অধ্যাপক অনিমংশু ঘটক এই উদ্ভাবনকারী পাপোষ বা ম্যাট তৈরি করেছেন। বাড়ির দেওয়ালে আরোহণকারী প্রাণী যেমন টিকটিকি'র পায়ে উপস্থিত আঠালো প্যাডের ধারনা থেকে অনুপ্রেরিত হয়ে এটি তৈরি করেছেন।
পাপোষ তার আল্ট্রা-পিরামিডাল শেপ বাম্পের সাহায্যে ধূলিকণাগুলিকে নিজের দিকে টেনে আনে, যাতে আমরা পাপোষের উপর জুতো ছাড়লে আমাদের জুতোর তলাগুলি ধুলিমুক্ত হয়ে যায়।বার বার ধুয়ে যাতে ব্যবহার করা যায় সে কথা মাথায় রেখে বিভিন্ন আকারে এটি প্রস্তুত করা হয়েছে।ভারতীয় পেটেন্টের জন্য আবেদনও করা হয়েছে। এটি হাসপাতালের আইসিইউতে ব্যবহার করা যেতে পারে। এমনকি অত্যন্ত সংবেদনশীল সরঞ্জাম সম্বলিত চেম্বারে রাখা যেতে পারে।